У сваім інтэрвію беларускі кіраўнік паўтарыў звыклыя сафізмы левай сьвядомасьці, якія фактычна апраўдваюць тэрарызм. Паводле думкі Лукашэнкі, прычына міжнароднага тэрарызму – багацьце адных і галеча іншых. Забіў, бо бедна жыў – такі просьценькі палітрукоўскі марксызм. Цікава адзначыць, што ўскосна Лукашэнка абвяргае сам сябе ў сваім жа інтервію, калі гаворыць пра выміраньне Афрыкі. Афрыка сапраўды самы бедны кантынэнт, аднак пагроза тэрарызму зыходзіць ад іншых, значна больш заможных краінаў. Значыць, праблема ўсё ж не ў багацьці і галечы. Залішне, мачыма, дадаваць, што тэрарыст нумар адзін Усама Бін Ладэн – чалавек значна багацейшы, чым, скажам, прэзыдэнт ЗША.